smcproject/ml-wiki-sentences huggingface dataset:
ബുക്കിത് ബാരിസൺ അല്ലെങ്കിൽ ബാരിസൺ മലനിരകൾ , ഇന്തോനേഷ്യയിലെ സുമാത്രയുടെ പടിഞ്ഞാറ് ഭാഗത്തായി, ദ്വീപിന്റെ വടക്ക് നിന്ന് തെക്കോട്ട് 1,700 കിലോമീറ്റർ (1,050 മൈൽ) നീളത്തിൽ വ്യാപിച്ചുകിടക്കുന്ന ഒരു പർവതനിരയാണ്.
ബുക്കിറ്റ് ബാരിസൻ ശ്രേണിയിൽ പ്രധാനമായും ഉയർന്ന ചരിവുകളിലെ സുമാത്രൻ ഉഷ്ണമേഖലാ പൈൻ വനങ്ങൾ ഉൾപ്പെടെയുള്ള ഇടതൂർന്ന വനനിരകളാൽ ആവരണം ചെയ്യപ്പെട്ട അഗ്നിപർവ്വതങ്ങൾ ഉൾപ്പെടുന്നു.
3,800 മീറ്റർ (12,467 അടി) ഉയരത്തിലുള്ള കെരിൻസി പർവതമാണ് ഈ ശ്രേണിയിലെ ഏറ്റവും ഉയർന്ന കൊടുമുടി.
ശ്രേണിയുടെ തെക്കേ അറ്റത്താണ് ബുക്കിത് ബാരിസൺ സെലാറ്റൻ ദേശീയോദ്യാനം സ്ഥിതി ചെയ്യുന്നത്.
അവലംബം ↑ Travelling in Indonesia Archived August 18, 2007, at the Wayback Machine .
ബുക്കിത് ബാരിസൺ സെലാറ്റൻ ദേശീയോദ്യാനം
ബുക്കിത് ബാരിസൺ സെലാറ്റൻ ദേശീയോദ്യാനം ഇന്തോനേഷ്യയിലെ സുമാത്രയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ബുക്കിത് ബാരിസാൻ പർവതനിരകൾക്കു സമാന്തരമായി ഏകദേശം 3,568 ചതുരശ്ര കിലോമീറ്റർ ഭൂവിസ്തൃതിയുള്ള   ഈ ദേശീയോദ്യാനം ലാമ്പാങ് , ബെങ്‌കുലു , തെക്കൻ സുമാത്ര എന്നി മൂന്ന് ഇന്തോനേഷ്യൻ പ്രവിശ്യകളിലായി വ്യാപിച്ചുകിടക്കുന്നു.
ഗുനുങ് ല്യൂസർ , കെറിൻസി സെബ്ലാറ്റ് ദേശീയോദ്യാനങ്ങൾക്കൊപ്പം ചേർന്ന് ഇത് സുമാത്രയിലെ ഉഷ്ണമേഖലാ മഴക്കാടുകളുടെ പൈതൃക കേന്ദ്രത്തെ രൂപപ്പെടുത്തുന്നു.
ബുക്കിത് ബാരിസാൻ പർവ്വതനിരയോട് ചേർന്ന് കിടക്കുന്ന ഈ ദേശീയോദ്യാനത്തിൻറെ ശരാശരി വീതി 45 കിലോമീറ്ററും നീളം 350 കിലോമീറ്ററുമാണ്.
വടക്കൻ ഭാഗം പർവതനിരയായ ഇതിൻറെ ഏറ്റവും ഉയരമുള്ള ഭാഗം ഗുനുങ് പുലുംഗും (1,964 മീറ്റർ), തെക്കൻ ഭാഗം ഒരു ഉപദ്വീപുമാണ്.
മൊണ്ടെയ്ൻ വനം, താഴ്ന്ന പ്രദേശങ്ങളിലെ ഉഷ്ണമേഖലാ വനം, തീരദേശ വനം, കണ്ടൽക്കാട് എന്നിവയാൽ ഉപദ്വീപ് ചുറ്റപ്പെട്ടിരിക്കുന്നു.
1935 ൽ ഡച്ച് ഈസ്റ്റ് ഇൻഡീസ് സർക്കാർ ഈ പ്രദേശം ആദ്യമായി സംരക്ഷിക്കുകയും സൗത്ത് സുമാത്ര നേച്ചർ റിസർവ് ആയി പ്രഖ്യാപിക്കുകയും ചെയ്തു.
ഈ പ്രദേശം 1982 ൽ ഒരു ദേശീയോദ്യാനമായി മാറി.
1970 കൾ മുതൽ നിരവധി അനധികൃത കുടിയേറ്റങ്ങൾ നടന്നിട്ടുള്ള ഉദ്യാനത്തിനുള്ളിലെ കയ്യേറ്റങ്ങൾ 1980 കളുടെ തുടക്കത്തിൽ നിർബന്ധിതമായി ഒഴിപ്പിക്കപ്പെട്ടിട്ടും 1998 മുതൽ ഇവയുടെ എണ്ണം വർദ്ധിച്ചു.
2006 ൽ 127,000 ആളുകൾ നടത്തിയ അധിനിവേശം 55,000 ഹെക്ടർ വിസ്തൃതിയുള്ളതായി കണക്കാക്കപ്പെടുന്നു.
1972 നും 2006 നും ഇടയ്ക്കുള്ള കാലയളവിൽ 63,000 ഹെക്ടർ പ്രാഥമിക വനമേഖല നഷ്ടപ്പെട്ടതായി കണക്കാക്കപ്പെടുന്നു.
അനധികൃത കൃഷിക്കായി നഷ്ടപ്പെട്ട 20 ശതമാനം വനമേഖലയെ ഇത് പ്രതിനിധീകരിക്കുന്നു.
കാപ്പി വളർത്തുന്നതിന് 450 കിലോമീറ്ററിലധികം പാർക്ക് ഭൂമി ഉപയോഗിക്കുന്നുണ്ടെന്ന് കണ്ടെത്തിയ വേൾഡ് വൈഡ് ഫണ്ട് ഫോർ നേച്ചർ, അനധികൃതമായി കൃഷിചെയ്യുന്ന കാപ്പി വാങ്ങുന്നത് ഒഴിവാക്കാൻ ഇപ്പോൾ മൾട്ടിനാഷണൽ കോഫി കമ്പനികളോടൊത്ത് പ്രവർത്തിക്കുന്നു.
അവലംബം ↑ ↑ ↑ Levang, Patrice et al. (2012): "Landless Farmers, Sly Opportunists, and Manipulated Voters: The Squatters of the Bukit Barisan Selatan National Park" Archived 2019-11-18 at the Wayback Machine .
in Conservation and Society , vol.10, issue 3, pg.243-255.
↑ WWF Indonesia: "Bukit Barisan Selatan National Park" Archived 2020-02-12 at the Wayback Machine .
, Retrieved 18 December 2013.
↑ Levang, Patrice et al. (2012): "Landless Farmers, Sly Opportunists, and Manipulated Voters: The Squatters of the Bukit Barisan Selatan National Park" Archived 2019-11-18 at the Wayback Machine .
↑ {{ cite news }} :  CS1 maint: bot: original URL status unknown ( link )
ബുക്ക് ബിൽഡിംഗ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ജനുവരി മുതൽ തുടരുന്നു.
പുതിയ സെക്യൂരിറ്റികൾക്കു വിപണിയിൽ ഉണ്ടാക്കുന്ന ചോദനം കണക്കാക്കി അതിന്റെ അടിസ്ഥാനത്തിൽ വില നിർണ്ണയിക്കുന്ന സംവിധാനമാണ് ബുക്ക് ബിൽഡിംഗ് .
ബുക്ക് വാല്യൂ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു കമ്പനിയുടെ സാമ്പത്തിക സാഹചര്യങ്ങളുമായി ബന്ധപ്പെട്ട ഒരു സംജ്ഞയാണ് ബുക്ക് വാല്യൂ .
കമ്പനിയുടെ സ്വയാർജ്ജിത മൂലധനത്തെ തുല്യമായി വിഭജിച്ചു നൽകുകയാണെങ്കിൽ പ്രതി ഓഹരിയ്ക്കു ലഭിയ്ക്കുന്ന  മൂല്യത്തെയാണ് ഇതു കൊണ്ട് ഉദ്ദേശിയ്ക്കുന്നത്.
സ്ഥാപനത്തിന്റെ കരുതൽ ശേഖരം, ഓഹരിമൂലധനം എന്നിവയുടെ ആകെത്തുകയെ ഓഹരികളുടെ എണ്ണം കൊണ്ടു ഹരിച്ചാൽ ബുക്ക് വാല്യൂ കണ്ടെത്താം.
ചിലരാജ്യങ്ങളിൽ ബുക്ക് വാല്യൂവിനെ നെറ്റ് അസറ്റ് വാല്യൂ എന്നും നെറ്റ് ബുക്ക് വാല്യൂ എന്നും വിശേഷിപ്പിയ്ക്കാറുണ്ട്.
മണലെഴുത്ത് ഇംഗ്ലീഷ് വിലാസം https://ml.wikipedia.org/wiki/MANALEZUTH മണലെഴുത്ത്
സുഗതകുമാരിയുടെ 25ലധികം കവിതകളുടെ സമാഹാരമാണ് മണലെഴുത്ത് .
2012 ലെ സരസ്വതീസമ്മാനം ഈ കൃതിക്കായിരുന്നു.
2006ൽ പ്രസിദ്ധീകരിച്ച ഈ പുസ്തകത്തിന്റെ മൂന്ന് പതിപ്പ് പുറത്തിറങ്ങിയിട്ടുണ്ട്.
ഡി.സി.ബുക്സ് ആയിരുന്നു പ്രസാധക‌ർ.
വാർദ്ധക്യം, വനിതാ കമ്മീഷൻ, മണലെഴുത്ത്, പാഥേയം, നായ, ശ്യാമമുരളി, നുണ, കടലിരമ്പുന്നു, മരണകവിതകൾ, മഴക്കാലത്തിനു നന്ദി എന്നിവയാണ് സമാഹാരത്തിലെ പ്രധാന കവിതകൾ.
പുരസ്കാരങ്ങൾ സരസ്വതീ സമ്മാനം 2012 പി കുഞ്ഞിരാമൻ നായർ സാഹിത്യ പുരസ്കാരം 2007 അവലംബം ↑
മണവാളശ്ശേരി
കേരളത്തിലെ തൃശൂർ ജില്ലയിലെ ഒരു ഗ്രാമമാണ് മണവാളശ്ശേരി .
2001 കാനേഷുമാരി പ്രകാരം മണവാളശ്ശേരിയിൽ 6770 ആളുകൾ താമസിക്കുന്നു.
അതിൽ 3203 പേർ പുരുഷന്മാരും 3567 പേർ സ്ത്രീകളുമാണ്.
മണാശ്ശേരി ഇംഗ്ലീഷ് വിലാസം https://ml.wikipedia.org/wiki/Manashery
കോഴിക്കോട് ജില്ലയിലെ കോഴിക്കോട് താലൂക്കിൽ മൂക്കം നഗരസഭയിൽ ഉൾക്കൊള്ളുന്ന ഒരു ചെറിയ ഗ്രാമ പ്രദേശമാണ് മണാശ്ശേരി .
കോഴിക്കോട് നഗരത്തിൽ നിന്ന് 28 കി.
ദൂരം മുക്കം , ഓമശ്ശേരി , മാവൂർ , ചേന്നമംഗല്ലൂർ , കള്ളൻതോട് , കെട്ടാങ്ങൽ , കുന്നമംഗലം എന്നിവയാണ് സമീപത്തുള്ള സ്ഥലങ്ങൾ.
2006 ലാണ് ഇവിടെ കെ.എം.സി.ടി. ഡെന്റൽ കോളേജ് പ്രവർത്തനം ആരംഭിച്ചത്.
ആകർഷണ കേന്ദ്രങ്ങൾ കുന്നത്ത് തൃക്കോവിൽ വിഷ്ണു ക്ഷേത്രം മേച്ചേരി ശിവ ക്ഷേത്രം ഉദയമംഗലം കാവ് പ്രധാനപ്പെട്ട വിദ്യാഭ്യാസ സ്ഥാപനങ്ങൾ കെ.എം.സി.ടി. മെഡിക്കൽ കോളേജ്, K.M.C.T ഡെന്റൽ കോളേജ്, K.M.C.T ഫാർമസി കോളേജ്, K.M.C.T ആയുർവേദ കോളേജ്, K.M.C.T എൻജിനിയറിംഗ് കോളേജ്, K.M.C.T പോളി ടെക്നിക് കോളേജ്, എം.എ.എം.ഒ. ആർട്സ് ആൻഡ്‌ സയൻസ് കോളേജ്, മണാശ്ശേരി K.M.C.T ആർട്സ് ആൻഡ് സയൻസ് കോളേജ്, മണാശ്ശേരി MKHMMOHSS MANASSERY MMO LPS NELLIKUNNU
മണി കൃഷ്ണസ്വാമി ഇംഗ്ലീഷ് വിലാസം https://ml.wikipedia.org/wiki/Mani_Krishnaswami
ഇന്ത്യയിലെ തമിഴ്‌നാട്ടിലെ ഒരു കർണാടക സംഗീത ഗായികയായിരുന്നു മണി കൃഷ്ണസ്വാമി ( 3 ഫെബ്രുവരി 1930 - 12 ജൂലൈ 2002) .
മണി പെരുന്ദേവി എന്നായിരുന്നു അവരുടെ ജന്മനാമം.
അവരുടെ പിതാവ് ലക്ഷ്മി നരസിംഹാചാരി വെല്ലൂർ സംഗീത സഭയുടെ സെക്രട്ടറിയായിരുന്നു.
മണിയ്ക്ക് ആറു വയസ്സുള്ളപ്പോൾ അമ്മ മരഗതവല്ലി അവളെ വയലിൻ വായിക്കാൻ പഠിപ്പിച്ചു.
മണിയുടെ ഭർത്താവ് കൃഷ്ണസ്വാമി സജീവ കലാപ്രചാരകനാണ്.
കർണാടക സംഗീതത്തിൽ പരിശീലനം
കുടുംബസംഗീതജ്ഞനായ ഗോപാലാചാരിയായിരുന്നു മണിയുടെ കർണാടക സംഗീതത്തിലെ ആദ്യ ഗുരു.
കുട്ടിക്കാലത്ത് തന്നെ 500-ലധികം പാട്ടുകൾ പഠിച്ചു.
സെക്കൻഡറി വിദ്യാഭ്യാസം പൂർത്തിയാക്കിയ ശേഷം ചെന്നൈയിലെ അടയാറിലെ കലാക്ഷേത്രയിൽ സംഗീത സിരോമണി കോഴ്‌സിന് ചേർന്നു (ചെന്നൈയെ അന്ന് മദ്രാസ് എന്നാണ് വിളിച്ചിരുന്നത്).
കലാക്ഷേത്രയിൽ അവർ രുഗ്മിണി ദേവി അരുണ്ഡേൽ , ടൈഗർ വരദാചാര്യർ , പാപനാശം ശിവൻ തുടങ്ങിയ ഡോയൻമാരുടെ സ്വാധീനത്തിൻ കീഴിലായി.
"സംഗീത കലാനിധി" അവാർഡിന് അർഹരായ അഞ്ച് പ്രതിഭാശാലിയിൽ നിന്ന് കർണാടക സംഗീതം അഭ്യസിച്ചതിന്റെ പ്രത്യേകത അവർക്കുണ്ട്.
അവർ: മൈസൂർ വാസുദേവാചാർ, ബുഡല്ലൂർ കൃഷ്ണമൂർത്തി ശാസ്ത്രി, മുസിരി സുബ്രഹ്മണ്യ അയ്യർ, ടൈഗർ വരദാചാരിയാർ, പാപനാശം ശിവൻ എന്നിവരാണ്.
മണികൃഷ്ണസ്വാമി മുസിരി പാരമ്പര്യം പിന്തുടർന്നു.
മുസിരി സുബ്രഹ്മണ്യ അയ്യരുടെ കൃതികൾ ജനകീയമാക്കുന്നതിൽ അവർ പ്രധാന പങ്കുവഹിച്ചു.
സംഗീത യാത്ര ലെജൻഡ്സ് മീറ്റ് - ശ്രീമതി.എം.എസ്.സുബ്ബു ലക്ഷ്മി ശ്രീമതി.മണികൃഷ്ണ സ്വാമി.
ഇന്ത്യാ ഗവൺമെന്റ് തിരഞ്ഞെടുത്ത അവർ അന്നത്തെ സോവിയറ്റ് യൂണിയനിലും (1989) ജർമ്മനിയിലും (1991) നടന്ന ഫെസ്റ്റിവൽ ഓഫ് ഇന്ത്യയിലും സംഗീത കച്ചേരികൾ അവതരിപ്പിച്ചു.
ഇന്ത്യക്കകത്തും മറ്റു പല രാജ്യങ്ങളിലും അവർ നിരവധി സംഗീത കച്ചേരികൾ അവതരിപ്പിച്ചിട്ടുണ്ട്.
സാൻഫ്രാൻസിസ്കോ സർവകലാശാലയിൽ കുറച്ചുകാലം വിസിറ്റിംഗ് ഫാക്കൽറ്റിയായിരുന്നു.
തിരുമല തിരുപ്പതി ദേവസ്ഥാനങ്ങളിലെ ആസ്ഥാന വിദ്വാനായിരുന്നു മണികൃഷ്ണസ്വാമി.
മണികൃഷ്ണസ്വാമി ആലപിച്ച സൗന്ദര്യ ലഹരിയെ കർണാടക സംഗീതാസ്വാദകർ ഒരു സംഗീത നിധിയായി കണക്കാക്കുന്നു.
അവർ ദേശികരുടെ അച്യുത ശതകം പ്രാചീന പ്രാകൃത ഭാഷയിൽ അവതരിപ്പിച്ച് സംഗീതം പകർന്നു.
ഒരു പ്രശസ്ത സംഗീത നിരൂപകൻ സുബ്ബുഡു അവരുടെ ശബ്ദത്തെ സുവർണ്ണവും മൃദുലവുമാണെന്ന് പ്രശംസിച്ചു.
അവാർഡുകൾ Smt.
Mani Krishna Swamy Padmashri Award from President K R Narayanan in 2002 Sangeetha Choodamani , 1979 by Sri Krishna Gana Sabha Kalaimamani, 1991 by Tamil Nadu State Government Sangeetha Kalanidhi , 1992 by Madras Music Academy Sangeet Natak Akademi Award , 1987 by Sangeet Natak Akademi Padma Shri , (2002) മരണം
മണി കൃഷ്ണസ്വാമി 2002 ജൂലൈ 12 വെള്ളിയാഴ്ച 72 ആം വയസ്സിൽ ഹൃദയാഘാതത്തെ തുടർന്ന് അന്തരിച്ചു.
അവലംബം പുറംകണ്ണികൾ Shrimati Mani Krishnaswami - A Profile Mani Krishnaswami performs in Thyagaraja Aradhana (Chakkani raja) യൂട്യൂബിൽ Mani Krishnaswami Songs
മണലൂർ നിയമസഭാമണ്ഡലം തൃശ്ശൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ
തൃശ്ശൂർ ജില്ലയിലെ തൃശ്ശൂർ താലൂക്കിലെ അരിമ്പൂർ , മണലൂർ എന്നീ ഗ്രാമപഞ്ചായത്തുകളും തലപ്പിള്ളി താലൂക്കിലെ ചൂണ്ടൽ , കണ്ടാണശ്ശേരി എന്നീ ഗ്രാമപഞ്ചായത്തുകളും ചാവക്കാട് താലൂക്കിലെ എളവള്ളി , മുല്ലശ്ശേരി , വാടാനപ്പള്ളി , പാവറട്ടി , ഗുരുവായൂർ നഗരസഭയിലെ പഴയ തൈക്കാട് ഗ്രാമപഞ്ചായത്ത് , വെങ്കിടങ്ങ് എന്നീ ഗ്രാമപഞ്ചായത്തുകളും ഉൾക്കൊള്ളുന്ന നിയമസഭാമണ്ഡലമാണ് മണലൂർ നിയമസഭാമണ്ഡലം .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 മുരളി പെരുനെല്ലി സി.പി.ഐ.എം. , എൽ.ഡി.എഫ്. വിജയ ഹരി കോൺഗ്രസ് (ഐ.) , യു.ഡി.എഫ്. 2016 മുരളി പെരുനെല്ലി സി.പി.ഐ.എം. , എൽ.ഡി.എഫ്. ഒ. അബ്ദുറഹിമാൻകുട്ടി കോൺഗ്രസ് (ഐ.) , യു.ഡി.എഫ്. 2011 പി.എ. മാധവൻ കോൺഗ്രസ് (ഐ.) , യു.ഡി.എഫ്. ബേബി ജോൺ (സി.പി.എം.) സി.പി.ഐ.എം. , എൽ.ഡി.എഫ്. 2006 മുരളി പെരുനെല്ലി സി.പി.ഐ.എം. , എൽ.ഡി.എഫ്. എം.കെ. പോൾസൺ കോൺഗ്രസ് (ഐ.) , യു.ഡി.എഫ്. 1996 റോസമ്മ ചാക്കോ കോൺഗ്രസ് (ഐ.) , യു.ഡി.എഫ്. സി.ജി. ശാന്തകുമാർ സ്വതന്ത്രൻ 1991 വി.എം. സുധീരൻ കോൺഗ്രസ് (ഐ.) , യു.ഡി.എഫ്. കെ.എഫ്. ഡേവിസ് സി.പി.ഐ.എം. , എൽ.ഡി.എഫ്. 1987 വി.എം. സുധീരൻ കോൺഗ്രസ് (ഐ.) , യു.ഡി.എഫ്. പി.സി. ജോസഫ് സി.പി.ഐ.എം. , എൽ.ഡി.എഫ്. 1982 വി.എം. സുധീരൻ കോൺഗ്രസ് (ഐ.) , യു.ഡി.എഫ്. എ.എസ്.എൻ. നമ്പീശൻ സി.പി.ഐ.എം. , എൽ.ഡി.എഫ്. 1980 വി.എം. സുധീരൻ ഐ.എൻ.സി. (യു.) എൻ.ഐ. ദേവസിക്കുട്ടി കോൺഗ്രസ് (ഐ.) 1977 എൻ.ഐ. ദേവസിക്കുട്ടി കോൺഗ്രസ് (ഐ.) എം.ജി. ജനാർദനൻ സ്വതന്ത്രൻ 1970 എൻ.ഐ. ദേവസിക്കുട്ടി കോൺഗ്രസ് (ഐ.) എ.വി. ആര്യൻ സി.പി.ഐ.എം. 1967 എൻ.ഐ. ദേവസിക്കുട്ടി കോൺഗ്രസ് (ഐ.) വി. മേച്ചേരി സ്വതന്ത്രൻ 1965 ഐ.എം. വേലായുധൻ കോൺഗ്രസ് (ഐ.) ബി. വെല്ലിംഗ്ടൺ സ്വതന്ത്രൻ 1960 കുറൂർ നീലകണ്ഠൻ നമ്പൂതിരിപ്പാട് കോൺഗ്രസ് (ഐ.) ജോസഫ് മുണ്ടശ്ശേരി സി.പി.ഐ. 1957 ജോസഫ് മുണ്ടശ്ശേരി സി.പി.ഐ. സുകുമാരൻ കോൺഗ്രസ് (ഐ.) അവലംബം ↑ Changing Face of Electoral India Delimitation 2008 - Volume 1 Page 725 ↑ ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
↑ http://www.keralaassembly.org/election/2021/assembly_poll.php?year=2021 no=64 ↑ http://www.keralaassembly.org/election/2021/assembly_poll.php?year=2016 no=64 ↑ http://www.keralaassembly.org/election/2021/assembly_poll.php?year=2011 no=64
മണി കൗൾ ഇംഗ്ലീഷ് വിലാസം https://ml.wikipedia.org/wiki/Mani_Kaul
മണി കൗൾ (1944 ഡിസംബർ 25 – 2011 ജൂലൈ 6 ) ദേശീയവും അന്തർദേശീയവുമായ അംഗീകാരം നേടിയ ഇന്ത്യൻ ചലച്ചിത്രസംവിധായകനാണ് മണി കൗൾ.
രാജസ്ഥാനിലെ ജോധ്പൂരിൽ ജനിച്ച കശ്മീരി കുടുംബാംഗമായ മണി കൗൾ ഇന്ത്യൻ സിനിമയുടെ ഭാവുകത്വ പരിണാമത്തിന് ഏറെ സംഭാവനകൾ നൽകിയ കലാകാരനാണ്.
അറിയപ്പെടുന്ന നടനും സംവിധായകനുമായിരുന്ന മഹേഷ് കൗളിന്റെ അനന്തരവനാണ് മണി കൗൾ.
പൂന ഫിലിം ഇൻസ്റ്റിറ്റ്യൂട്ടിൽ നിന്നും ഋത്വിക് ഘട്ടക്കിന്റെയും മറ്റും ശിക്ഷണത്തിൽ ബിരുദം നേടിയ മണി കൗൾ അവിടെത്തന്നെ അദ്ധ്യാപകനായി ജോലി ചെയ്തിരുന്നു.
ഇരുപത്തിയൊന്നാം വയസ്സിൽ ബർലിൻ ഇന്റർനാഷണൽ ഫിലിം ഫെസ്റ്റിവൽ ജൂറിയായി പ്രവർത്തിച്ചു.1974ൽ സംവിധാനം ചെയ്ത ദുവിധയിലൂടെ ഏറ്റവും മികച്ച സംവിധായകനുള്ള ദേശീയപുരസ്കാരം നേടി.
പ്രശസ്ത ഹിന്ദുസ്ഥാനി ഗായിക സിദ്ധേശ്വരി ദേവിയെക്കുറിച്ച് നിർമ്മിച്ച സിദ്ധേശ്വരിക്ക് (1989)മികച്ച ഡോക്യുമെന്ററിക്കുള്ള ദേശീയപുരസ്കാരം ലഭിച്ചു.
മണി കൗളിന്റെ ചലച്ചിത്രങ്ങൾ ഉസ്കി റോട്ടി (1969) Ashadh Ka Ek Din (1971) ദുവിധ (1973) Ghashiram Kotwal (1979) Satah Se Uthata Admi (1980) [4] ദ്രുപത് (1982) Mati Manas (1984) സിദ്ധേശ്വരി (1989) നസർ (1989) ഇഡിയറ്റ് (1992) The Cloud Door (1995) Naukar Ki Kameez (The Servant's Shirt) (1999) [5] Bojh (Burden)(2000) Ik Ben Geen Ander (I Am No Other) Nederland 2002 A Monkey's Raincoat Nederland (2005) 'Signature Film' for Osian Cinefan Festival of Asian Cinema (2006) അംഗീകാരങ്ങൾ ദേശീയ അവാർഡ് - സിദ്ധേശ്വരി (1989) അവലംബം പുറമെ നിന്നുള്ള കണ്ണികൾ മണി കൗൾ അന്തരിച്ചു
മണവാട്ടിത്തവള ഇംഗ്ലീഷ് വിലാസം https://ml.wikipedia.org/wiki/Fungoid_Frog
ഇന്ത്യയിൽ പശ്ചിമഘട്ടവും പൂർവ്വഘട്ടവും ഉൾപ്പെട്ട ഒരു വലിയ ഭൂപ്രദേശത്ത് കാണപ്പെടുന്ന തവളയാണ് മണവാട്ടിത്തവള (Fungoid Frog, Rana malabarica ).
എൻഡമിക്ക്‌ (ഭൂപരിമിതം) ആയ ഒരു ജീവിവർഗ്ഗമാണിത്‌.
വടക്ക് കിഴക്കേ ഇന്ത്യയിൽ ഇവയെ കണ്ടെത്തിയെന്ന് പറയപ്പെടുന്നുവെങ്കിലും ഔദ്യോഗിക സ്ഥിരീകരണമായിട്ടില്ല.
ശരീരത്തിന്റെ മുകൾഭാഗം മുതൽ താഴെ വരെ ഇഷ്ടികയുടെ നിറത്തിൽ വലിയൊരു പട്ട കാണാം.
അതിന് മുകളിൽ കറുത്ത നിറവും അടിഭാഗം വെള്ളയുമാണ്.
കൈകാലുകളിൽ മഞ്ഞനിറത്തിലുള്ള വരകൾ കാണാം.
ഇന്ത്യൻ ഉപദ്വീപിൽ വടക്ക് മദ്ധ്യപ്രദേശ് വരെ കാണപ്പെടുന്ന ഹൈഡ്രോഫിലാക്സ് ബഹുവിസ്താര എന്ന ഇനത്തോട് വളരെ സാമ്യമുണ്ട് ഇതിന്.
ഇവയ്‌ക്ക്‌ അമ്മായിത്തവള, നിസ്ക്കാരത്തവള, തെയ്യംതവള എന്നൊക്കെ മലബാറിൽ പേരുണ്ട്‌.
മുട്ടയിടാൻ മാത്രമേ ഇവ വെള്ളത്തിലിറങ്ങൂ.
രണ്ടുമാസമാകുമ്പോഴേക്കും പൂർണവളർച്ചയെത്തി കരയ്‌ക്കു കയറും.
അവലംബം Hylarana malabarica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മണവാളനായി മൃഗം ഇംഗ്ലീഷ് വിലാസം https://ml.wikipedia.org/wiki/Animal_as_Bridegroom
ഫോക്ലോറിസ്റ്റിക്സിൽ, "മണവാളനായി മൃഗം" എന്നത് ഒരു മനുഷ്യസ്ത്രീ ഒരു മൃഗത്തെ വിവാഹം കഴിക്കുന്നതിനെക്കുറിച്ചോ അല്ലെങ്കിൽ വിവാഹനിശ്ചയം ചെയ്യുന്നതിനെക്കുറിച്ചോ ഉള്ള ഒരു കൂട്ടം നാടോടി, യക്ഷിക്കഥകളെ സൂചിപ്പിക്കുന്നു.
ആൾമാറാട്ടത്തിലോ ശാപത്തിലോ ഉള്ള ഒരു മനുഷ്യ രാജകുമാരനാണെന്ന് മൃഗം വെളിപ്പെടുത്തുന്നു.
ഈ കഥകളിൽ ഭൂരിഭാഗവും ആർനെ-തോംസൺ-ഉതർ ഇൻഡക്സ് എന്ന അന്താരാഷ്ട്ര സംവിധാനത്തിൽ ATU 425, "ദി സെർച്ച് ഫോർ ദി ലോസ്റ്റ് ഹസ്ബൻഡ്" എന്ന തരത്തിൽ തരംതിരിച്ചിരിക്കുന്നു.
അന്തർദേശീയ വർഗ്ഗീകരണത്തിൽ ചില ഉപവിഭാഗങ്ങൾ സ്വതന്ത്ര സ്റ്റോറികളായി നിലവിലുണ്ട്.
പക്ഷേ അവ ചിലപ്പോൾ ഒരു നിശ്ചിത ടൈപ്പിംഗ് പാലിക്കുന്നില്ല.
അവലോകനം ജാക്കോപോ സുച്ചിയുടെ അമോർ ആൻഡ് സൈക്കി (1589).
പത്തൊൻപതാം നൂറ്റാണ്ടിൽ നാടോടിക്കഥകളുടെ ശേഖരണത്തിലെ കുതിച്ചുചാട്ടത്തിന്റെയും ഫോക്ക്‌ലോറിസ്റ്റിക്‌സിന്റെ തുടക്കത്തിന്റെയും അനന്തരഫലമായി, പണ്ഡിതന്മാരും നാടോടിക്കഥ ശേഖരകരും "മണവാളനായി മൃഗം" എന്നതിന്റെ പല പതിപ്പുകളും സൈക്കേയുടെയും കുപിഡിന്റെയും കഥയുമായി താരതമ്യം ചെയ്തു.
ഫോക്ലോർ പണ്ഡിതനായ സ്റ്റിത്ത് തോംസൺ വ്യക്തമാക്കി, മൃഗ വരൻ മാതാപിതാക്കളുടെ ആഗ്രഹം നിമിത്തം ജനിച്ചതാകാം, അല്ലെങ്കിൽ മനുഷ്യരുടെയും മൃഗങ്ങളുടെയും രൂപങ്ങൾക്കിടയിൽ മാറിമാറി വരുന്നതായിരിക്കാം.
ചില കഥകളിൽ മൃഗപുത്രന്റെ കൊട്ടാരം രാജകുമാരിയാണുള്ളത്, എന്നാൽ അവളുടെ പിതാവ് അവൾക്ക് വധുവില ആവശ്യപ്പെടുന്നു.
ചില പതിപ്പുകളിൽ, പിതാവ് തന്റെ മകളെ തന്റെ മറുവിലയായി സമർപ്പിക്കുന്നു.
മറ്റുള്ളവയിൽ, അമ്മയാണ് തന്റെ മകളെ (മകളെ) രാക്ഷസനോട് ഏൽപ്പിക്കുന്നത് അല്ലെങ്കിൽ വാഗ്ദാനം ചെയ്യുന്നത്, മാത്രമല്ല നായിക തന്റെ ഭർത്താവിന്റെ വിലക്കുകൾ ലംഘിക്കുന്നു എന്ന അമ്മയുടെ നിർബന്ധം കൊണ്ടാണ്: മനുഷ്യ നായിക രാത്രിയിൽ അവനെ കാണരുത്.
, അല്ലെങ്കിൽ അവൾ അവന്റെ യഥാർത്ഥ സ്വഭാവം അവളുടെ ബന്ധുക്കളോട് വെളിപ്പെടുത്തരുത്.
അവലംബം Bibliography Aarne, Antti; Thompson, Stith.
The types of the folktale: a classification and bibliography .
Third Printing.
Folklore Fellows Communications FFC no. 184.
Helsinki: Academia Scientiarum Fennica, 1973 [1961].
pp. 140–151.
"The Animal Groom".
Leavy, Barbara Fass.
In: In Search of the Swan Maiden: A Narrative on Folklore and Gender .
NEW YORK; LONDON: NYU Press, 1994.
pp. 101–155.
Accessed August 17, 2021.
http://www.jstor.org/stable/j.ctt9qg995.7 .
Swahn, Jan Öjvind.
The Tale of Cupid and Psyche .
Lund, C.W.K. Gleerup.
"Choosing the Right Mate: Why Beasts and Frogs Make for Ideal Husbands".
In: Zipes, Jack .
The Enchanted Screen: The Unknown History of Fairy-Tale Films .
pp. 224–251.
ISBN 9780203927496 .
കൂടുതൽ വായനയ്ക്ക് Baker, Ronald L. "Xenophobia in 'Beauty and the Beast' and Other Animal/Monster-Groom Tales".
In: Midwestern Folklore Vol.
15, Number 2, Fall 1989, pp. 71-78.
Heiner, Heidi Anne (editor).
Beauty and the Beast Tales From Around the World .
Surlalune Fairy Tale.
CreateSpace Independent Publishing Platform; Annotated edition (October 8, 2013).
ISBN 978-1469970448 .
Palmaitis, Letas.
"Romeo Moses and Psyche Brunhild? Or Cupid the Serpent and the Morning Star?"
In: Caucasologie et mythologie comparée, Actes du Colloque international du C.N.R.S. - IVe Colloque de Caucasologie (Sèvres, 27-29 juin 1988).
Paris, PEETERS, 1992.
pp. 177–185.
ISBN 2-87723-042-2 .
പുറംകണ്ണികൾ Other tales of type ATU 425A on Surlalune Fairy Tales (by Heidi Anne Heiner) Other tales of type ATU 425C by D. L. Ashliman Other tales of type ATU 425C on Surlalune Fairy Tales (by Heidi Anne Heiner)
മണവാളൻ ജോസഫ് ഇംഗ്ലീഷ് വിലാസം https://ml.wikipedia.org/wiki/Manavalan_Joseph
ഒരു മലയാള നാടക-ചലച്ചിത്രനടനായിരുന്നു മണവാളൻ ജോസഫ് .
മണവാളൻ എന്ന നാടകത്തിലെ ഇദ്ദേഹത്തിന്റെ ഹാസ്യനായകവേഷം പ്രേക്ഷകപ്രീതി നേടുകയും തുടർന്ന് പേരിനൊപ്പം ഈ നാടകത്തിന്റെ പേര് കൂടി ചേർത്ത് അറിയപ്പെട്ടു തുടങ്ങുകയുമായിരുന്നു.
നീലക്കുയിൽ എന്ന സിനിമയിലൂടെ ചലച്ചിത്രലോകത്തെത്തിയ ജോസഫ് മുന്നൂറിലേറെ ചിത്രങ്ങളിൽ അഭിനയിച്ചിട്ടുണ്ട്.
ഫോർട്ട് കൊച്ചിയിലെ പട്ടാനത്തു ജനനം.
ഏറെ ചെറുപ്പത്തിൽ തന്നെ കലാജീവിതം ആരംഭിച്ചതിനാൽ കാര്യമായ ഔപചാരിക വിദ്യാഭ്യാസം നേടുവാൻ അവസരമുണ്ടായില്ല.
ഏങ്കിലും സ്വപ്രയത്നത്താൽ മലയാളത്തിലും ഇംഗ്ലീഷിലുമുള്ള സാമാന്യജ്ഞാനം നേടുവാൻ ജോസഫിനായി.
കലാനിലയത്തിന്റെ ഇളയിടത്തു റാണി ആയിരുന്നു  ഇദ്ദേഹത്തിന്റെ ആദ്യ പ്രൊഫഷണൽ നാടകം.
പിന്നീട് കെ.പി.എ.സി. , കോട്ടയം നാഷണൽ തീയറ്റേഴ്സ്, കാളിദാസകലാകേന്ദ്രം എന്നീ നാടകസമിതികളുമായി ബന്ധപ്പെട്ട് പതിനഞ്ച് വർഷക്കാലം പ്രവർത്തിച്ചു.
ദേശീയശ്രദ്ധ ആകർഷിച്ച നീലക്കുയിലിൽ ചായക്കടക്കാരൻ നാണുനായരുടെ വേഷത്തിലൂടെ സിനിമയിലെത്തിയ ഇദ്ദേഹം പിന്നീട് രാരിച്ചൻ എന്ന പൗരൻ , മിന്നാം മിനുങ്ങ് , കായംകുളം കൊച്ചുണ്ണി , ശബരിമല അയ്യപ്പൻ , ഉണ്ണിയാർച്ച , പുന്നപ്ര വയലാർ , പാലാട്ടു കോമൻ , മുക്കുവനെ സ്നേഹിച്ച ഭൂതം , മദ്രാസിലെ മോൻ തുടങ്ങി  മുന്നൂറിലേറെ ചിത്രങ്ങളിൽ വേഷമിട്ടു.
ഹാസ്യവേഷങ്ങൾക്ക് പുറമേ സ്വഭാവനടനായും സഹനടനായും ജോസഫ് വേഷമിട്ടിട്ടുണ്ട്.
പ്രകൃതം കൊണ്ട് ക്രിസ്ത്യൻ വേഷങ്ങളായിരുന്നു ജോസഫിനെത്തേടി കൂടുതലുമെത്തിയത്.
വടക്കൻ പാട്ടുകൾ പ്രമേയമായ ചിത്രങ്ങളിലെ നാടുവാഴി വേഷങ്ങളും ഇദ്ദേഹം കൈകാര്യം ചെയ്തിട്ടുണ്ട്.
ഇദ്ദേഹത്തിന്റെ ശ്രദ്ധേയമായ കഥാപാത്രങ്ങളിൽ പലതും ഐ.വി. ശശിയുടെ ചിത്രങ്ങളിലേതായിരുന്നു.
ഈനാട് , ഉണരൂ , ഇവർ തുടങ്ങിയ ചിത്രങ്ങളിലെ പ്രകടനം പ്രേക്ഷകശ്രദ്ധ ആകർഷിച്ചവയാണ്.
വാർത്ത എന്ന ചിത്രത്തിന്റെ ഡബ്ബിംഗിനു വേണ്ടി ചെന്നൈയിലെ നുങ്കംപാക്കത്തുള്ള രാജ് ഹോട്ടലിൽ താമസിക്കുമ്പോൾ ഹൃദയസ്തംഭനംമൂലം 1986 ജനുവരി 23-ന് മണവാളൻ ജോസഫ് അന്തരിച്ചു.
മണവാട്ടി (ചലച്ചിത്രം)
തങ്കമൂവീസിന്റെ ബാനറിൽ രാജു എം. മാത്തൻ അവതരിപ്പിച്ച മലയാളചലച്ചിത്രമാണ് മണവാട്ടി .
ന്യൂട്ടോൺ സ്റ്റുഡിയോയിൽ നിർമ്മിച്ച ഈചിത്രം  1964 ഏപ്രിൽ 10-ന് പ്രദർശിപ്പിക്കാൻ തുടങ്ങി.
അശോക ഫിലിംസാണ് ചിത്രം വിതരണം ചെയ്തത്.
അഭിനേതാക്കൾ സത്യൻ മധു എസ്.പി. പിള്ള രാഗിണി കെ.ആർ. വിജയ അടൂർ പങ്കജം ആറന്മുള പൊന്നമ്മ ബേബി വിനോദിനി പിന്നണിഗായകർ ഏ.
എൽ. രാഘവൻ എ.എം. രാജ കെ.ജെ. യേശുദാസ് പി. ലീല പി. സുശീല രേണുക അണിയറപ്രവർത്തകർ സംവിധായകൻ ‌- കെ.എസ്. സേതുമാധവൻ ഗാനരചന - വയലാർ രാമവർമ്മ സംഗിത സംവിധാനം - ജി. ദേവരാജൻ കഥ, തിരക്കഥ, സംഭാഷണം - അശ്വതി മാത്തൻ കലാസംവിധാനം - പി.എൻ. മേനോൻ മേക്കപ്പ് - ശങ്കർ റാവു വസ്ത്രാലങ്കാരം - നടരാജൻ, ഗോവിന്ദരാജൻ ശബ്ദലേഖനം - രേവതി കണ്ണൻ, ലോകനാഥൻ, സി.വി.ജെ. പതി ചിത്രസംയോജനം - എൻ. പൊക്ലാലത്ത് ഛായാഗ്രഹണം - പി. രാമസ്വാമി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് മണവാട്ടി
മദീന ഇംഗ്ലീഷ് വിലാസം https://ml.wikipedia.org/wiki/Medina
സൗദി അറേബ്യയുടെ പടിഞ്ഞാറു ഭാഗത്ത് ജിദ്ദ നഗരത്തിൽ നിന്നും ഏകദേശം 400 കിലോമീറ്റർ അകലെ സ്ഥിതി ചെയ്യുന്ന നഗരമാണ് മദീന ( / m ɛ ˈ d iː n ə / ; അറബി : اَلْمَدِينَة اَلْمَنَوَّرَة ‬ , al-Madīnah al-Munawwarah , اَلْمَدِينَة al-Madīnah ).
ഇസ്‌ലാമികചരിത്രത്തിൽ മുഹമ്മദ് നബിയുടെ ഭരണകൂടത്തിന്റെ തലസ്ഥാനവും മുസ്‌ലിംകളുടെ പരിശുദ്ധമായ നാടുമാണ് മദീന.
ഇസ്‌ലാമിക ചരിത്രത്തിൽ ഒട്ടേറെ സംഭവങ്ങൾക്ക് സാക്ഷിയാണ് മദീന പ്രദേശം.
മുഹമ്മദ്‌ നബി
നിന്ന് പലായനം ചെയ്ത് മദീനയിലെത്തിയതിനു ശേഷമാണ് പ്രവാചക ജീവിതത്തിലെയും ഇസ്‌ലാമിലെയും നിർണായക സംഭവങ്ങൾ നടന്നത്.
മുഹമ്മദ്‌ നബി തന്റെ നിവാസത്തിനു തിരഞ്ഞെടുത്ത പട്ടണം , ഇസ്ലാമിന്റെ വളർച്ചക്കും ഉയർച്ചക്കും പ്രചാരത്തിനും സഹായിച്ച പട്ടണം, ലോകത്തെ ഒന്നാമത്തെ ഇസ്‌ലാമിക രാഷ്ട്രം, ശരീഅത്ത്‌ നിയമങ്ങൾ സമ്പൂർണ്ണമായി പ്രയോഗവൽക്കരിക്കപ്പെട്ട പ്രദേശം, ഖലീഫമാരായ അബൂബക്കർ , ഉമർ , ഉസ്മാൻ തുടങ്ങിയവരുടെയും ഖിലാഫത്തിന്റെ ആസ്ഥാനം, ഇസ്ലാമിക ജീവിതക്രമം സമ്പൂർണ രൂപത്തിൽ ലോകസമക്ഷം സമർപ്പിക്കപ്പെട്ട ഭൂപ്രദേശം തുടങ്ങി നിരവധി സവിശേഷതകളുള്ള പ്രദേശമാണ് മദീന .
ജന്നത്തുൽ ബഖീ , മസ്ജിദ് ഖുബാ , മസ്ജിദ് ഖിബ്‌ലതൈൻ , ഉഹ്‌ദ് , ഖന്തക്ക്‌ തുടങ്ങിയ ചരിത്ര പ്രധാന കേന്ദ്രങ്ങളും ഇവിടെയാണ്‌ .
ആഗോള മുസ്ലിം സമൂഹത്തിന്റെ സംഗമ കേന്ദ്രമെന്നതിലുപരി സാംസ്കാരികവും ചരിത്രപരവും സാമൂഹികപരവുമായി മദീന നഗരത്തിനു വൻ പ്രാധാന്യവുമുണ്ട്.
ആത്മീയത, വിശ്വാസം, വിജ്ഞാനം, ശാസ്ത്രം എന്നിവയുടെ കേന്ദ്രമായ മദീനയെ ഇസ്ലാമിക സംസ്കാരത്തിന്റെ ആസ്ഥാനമായി പ്രഖ്യാപിക്കാനുള്ള തയ്യാറെടുപ്പുകൾ നടക്കുന്നുണ്ട് .
മക്കയിൽ നിന്ന് ഏകദേശം 447 കിലോമീറ്ററും സൗദി അറേബ്യയുടെ തലസ്ഥാനമായ റിയാദിൽ നിന്നും 900 കിലോമീറ്ററും അകലെയാണ് ഈ നഗരം .
ഓട്ടൊമൻ ഭരണ കാലത്ത് ദമാസ്കസ് , ഇസ്താംബുൾ എന്നീ നഗരങ്ങളെ ബന്ധിപ്പിച്ചു കൊണ്ടുള്ള ചരിത്ര പ്രാധാന്യമുള്ള ഹിജാസ് റെയിൽവേ മദീന ലക്ഷ്യമാക്കി നിർമിച്ചതാണ്.
മുമ്പ് യഥ്‌രിബ് എന്ന് പേരുണ്ടായിരുന്ന പട്ടണം മുഹമ്മദ് നബിയുടെ പലായനശേഷം , നബിയുടെ പട്ടണം എന്നയർത്ഥമുള്ള മദീനത്തുന്നബി എന്ന പേരിൽ അറിയപ്പെടുകയായിരുന്നു.
കാലാന്തരത്തിൽ ഈ പട്ടണം മദീന എന്ന ചുരുക്കരൂപത്തിൽ പ്രസിദ്ധമായി.
പുകയില ഉത്പന്നങ്ങളുടെ വിൽപ്പനയും ഉപയോഗവും പൂർണ്ണമായി നിരോധിക്കപ്പെട്ട നഗരമാണ്‌ മദീന .
ലോകത്ത് ഏറ്റവും കൂടുതൽ ഖുർആൻ അച്ചടിക്കുന്ന സ്ഥാപനമായ കിംഗ് ഫഹദ് ഖുർആൻ അച്ചടിശാല സ്ഥിതി ചെയ്യുന്നത് മദീനയിലാണ് .
2011 -ലെ കാനേഷുമാരി പ്രകാരം മദീനയിലെ ജനസംഖ്യ 1,512,724 ആണ് .
മക്കയിലെ മസ്ജിദുൽ ഹറം കഴിഞ്ഞാൽ മദീനയിലെ മസ്ജിദുന്നബവിയാണ് ലോക മുസ്‌ലിംകളുടെ പ്രധാന ആരാധനാ കേന്ദ്രം.
മസ്ജിദുന്നബവിയുടെ ഉൾഭാഗത്താണ് മുഹമ്മദ്‌ നബിയുടെ ഖബറിടം നില കൊള്ളുന്നത്‌ .
വിശുദ്ധ നഗരമായ മക്കയിലേതു പോലെ മുസ്‌ലിംകളല്ലാത്തവർക്ക് പ്രവേശന അനുമതിയില്ലാത്ത പ്രദേശമാണ് മദീനയും .
നിലവിൽ ആധുനിക സൗദി അറേബ്യയുടെ ഭരണ വിഭാഗമായ മദീന പ്രവിശ്യയുടെ ആസ്ഥാനം മദീനയാണ്.
മദീന നഗരസഭയാണ് നഗരഭരണം കയ്യാളുന്നത്.
പുരാതന കാലത്ത് യസ്'രിബ് എന്നാണ്  ഇവിടം അറിയപ്പെട്ടത്.
നൂഹ് നബിയുടെ സന്താന പരമ്പരയിൽ പെട്ട യസ്രിബ് എന്ന വ്യക്തിയാണ് ഈ നഗരത്തിനു അടിത്തറ പാകിയത്‌ എന്നതിനാലാണ്  യസ്'രിബ് എന്ന നാമത്തിൽ ആദ്യകാലത്ത് അറിയപ്പെട്ടത് എന്ന് അറബ് ചരിത്രകാരന്മാർ രേഖപ്പെടുത്തിയിട്ടുണ്ട്.
മുഹമ്മദ്‌ നബിയാണ് ഈ പ്രദേശത്തിന് പട്ടണം എന്ന് അർഥം വരുന്ന അറബി വാക്കായ മദീന എന്ന പേര് നൽകിയത്.
തുടർന്ന് മുഹമ്മദ്‌ നബിയുടെ ആഗമനത്തോടെ നബിയുടെ നഗരം എന്നർത്ഥം വരുന്ന മദീനത്തുറസൂൽ (മദീനത്തുന്നബി) എന്നും ആണ് ഈ നഗരം അറിയപ്പെട്ടത്.
ഇപ്പോൾ പ്രശോഭിത നഗരം എന്നർഥം വരുന്ന മദീന മുനവ്വറ എന്നാണ് അറിയപ്പെടുന്നത്.
പേരുകളെ കൊണ്ട് പ്രശസ്തമായ പ്രദേശമാണ് മദീന.
നിരവധി പണ്ഡിതന്മാർ മദീനയുടെ ചരിത്രമെഴുതിയിട്ടുണ്ട് .
അവരുടെ കൂട്ടത്തിൽ ഏറ്റവും പ്രസിദ്ധനായ അല്ലാമാ അലി സംഹൂദി തന്റെ ഏറ്റവും വിഖ്യാതമായ വഫാഉൽ വഫാ എന്ന ഗ്രന്ഥത്തിൽ മദീനാ പട്ടണത്തിന് ഖുർആൻ , ഹദീസ് , പൂർവ്വ വേദങ്ങൾ, ചരിത്ര ഗ്രന്ഥങ്ങൾ എന്നിവയെ ആധാരമാക്കി 94 പേരുകൾ എണ്ണിപ്പറഞ്ഞിട്ടുണ്ട്.
ഡോ. മുഹമ്മദ്‌ ഇല്യാസ് അബ്ദുൽ ഖനി തന്റെ ഹിസ്റ്ററി ഓഫ് മദീന മുനവ്വറ എന്ന ഗ്രന്ഥത്തിൽ മദീനയുടെ 64 പേരുകൾ പരിചയപ്പെടുത്തുന്നുണ്ട് .
ത്വാബ, ത്വൈബ, ദാറുൽ ഹിജ്റ, ഖുബ്ബതുൽ ഇസ്ലാം തുടങ്ങി നിരവധി പേരുകൾ ഈ നഗരത്തിനുണ്ട് .
നൂറോളം പേരുണ്ടെങ്കിലും പ്രവാചക പട്ടണം എന്നർഥം വരുന്ന മദീനത്തുറസൂൽ എന്ന പേരാണ് പ്രസിദ്ധം .
ചരിത്രം മദീനയുടെ ഒരു പുരാതന ദൃശ്യം
മുഹമ്മദ്‌ നബി ജീവിക്കുകയും ഒരു ജനതയെ സംസ്കരിക്കുകയും ചെയ്ത മദീന നിരവധി ചരിത്ര മുഹൂർത്തങ്ങൾക്ക് സാക്ഷ്യം വഹിച്ച പ്രദേശമാണ്.
മക്കയിൽ നിന്ന് മുഹമ്മദ്‌ നബി മദീനയിലേക്ക് പലായനം ചെയ്തതാണ് മദീന ചരിത്രത്തിലെ സുപ്രധാന അധ്യായമായി ഇന്നും നില നിൽക്കുന്നത്.
ഇന്നത്തെ മദീന അന്ന് യഥ്‌രിബ് എന്ന പേരിൽ ആണ് അറിയപ്പെട്ടിരുന്നത്.
മുഹമ്മദ്‌ നബിക്ക് മുമ്പ് അറേബ്യയിൽ ചിതറിക്കിടക്കുന്ന കുറെ നഗരങ്ങളും ഗോത്രങ്ങളും മാത്രമെയുണ്ടായിരുന്നുള്ളൂ.
മുഹമ്മദ്‌ നബി മദീന കേന്ദ്രീകരിച്ച് അദ്ദേഹത്തിന്റേതായ ഒരു രാഷ്ട്രഘടന നിർമ്മിക്കുകയും അതിന് മതപരമായ നിയമങ്ങൾ നൽകുകയും ചെയ്തു.
മുഹമ്മദ് നബിയുടെ നിയോഗത്തിന് മുമ്പ് ഹിജാസിലെങ്ങും തന്നെ നിയതമായ ഒരു രാഷ്ട്രഘടനയുണ്ടായിരുന്നില്ല എന്ന് അമേരിക്കൻ ചരിത്രകാരനായ ഹെർബർട്ട് ജെ. മുള്ളർ പറയുന്നുണ്ട് .
തന്റെ അനുയായികൾ, അതുവരേയും വിശ്വാസികളായിട്ടില്ലാത്ത മദീനയിലെ പൂർവികരായ ബഹുദൈവാരാധകർ , ജൂതന്മാർ എന്നിങ്ങനെ തികച്ചും ഭിന്നവും വ്യത്യസ്തവുമായ പ്രശ്നങ്ങളുള്ള മൂന്ന് വിഭാഗം ജനങ്ങളെയായിരുന്നു മുഹമ്മദ്‌ നബിക്ക് മദീനയിൽ അഭിമുഖീകരിക്കാനുണ്ടായിരുന്നത്.
പുരാതന ചരിത്രം ബ്രിട്ടീഷ്‌ മ്യൂസിയത്തിൽ ഉള്ള നബോനിഡസ് ഇതിഹാസം
ക്രിസ്തുവിന് ആറ് നൂറ്റാണ്ടുകൾക്ക് മുമ്പ് മുതൽക്ക് യഥ്‌രിബ് പട്ടണം നിലനിന്നിരുന്നുവെന്ന് വ്യക്തമാകുന്ന കുറെയേറെ തെളിവുകളുണ്ട്.
ക്രിസ്തുവിന് മുമ്പ് 556, 539 വർഷങ്ങൾക്കിടയിൽ രചിക്കപ്പെട്ടതാണെന്ന് കരുതുന്ന ബാബിലോണിയൻ ക്യൂനിഫോം രേഖയായ നബോനിഡസ് ദിനവൃത്താത്തങ്ങളിൽ ലഥ്‌രിബ് എന്ന് പരാമർശിക്കപ്പെട്ടിരിക്കുന്നത് യഥ്‌രിബിനെക്കുറിച്ചാണെന്ന പ്രബലമായ അഭിപ്രായം പരിഗണിച്ച് ക്രിസ്തുവിന് ആറു നൂറ്റാണ്ടുകൾക്ക് മുമ്പെങ്കിലും ആ പട്ടണം നിലനിന്നിരുന്നതായാണ് ചരിത്രകാരന്മാർ അഭിപ്രായപ്പെടുന്നത് .
ടോളമിയുടെ കാലത്ത് (ക്രിസ്താബ്ദം 90-168) ലഥ്രിപ്പ എന്ന് വിളിക്കപ്പെട്ടത് ഇതേ പട്ടണത്തിനാണെന്നാണ് കരുതപ്പെടുന്നു .
നൂഹ് നബിയുടെ നാലാം തലമുറയായ അമാലിയ വിഭാഗക്കാരാണ് മദീനയിലെ ആദിമ സമൂഹം എന്നും അഭിപ്രായമുണ്ട്.
ഹിജാസിലേക്ക് കുടിയേറിയ ജൂതൻമാരായിരുന്നു ആദ്യമായി യഥ്‌രിബിന്റെ സമ്പന്നതയിലും പുരോഗതിയിലും കാര്യമായ  പങ്കുവഹിച്ചത്.
ഇങ്ങനെ വന്നവരിൽ നിന്നുണ്ടായ ബനൂഖൈനുവാഅ, ബനൂ നദീർ, ബനൂ ഖുറൈദ എന്നീ മൂന്ന് ജൂത ഗോത്രങ്ങളായിരുന്നു മദീനാവാസികൾ.
പിന്നീട് നാലാം നൂറ്റാണ്ടിൽ യെമനിൽ നിന്ന് ബനൂ ഔസ്, ബനൂ ഖസ്റജ് എന്നീ അറബ് ഗോത്രങ്ങൾ യഥ്‌രിബിലേക്ക് വരുകയും അവിടെ താമസമുറപ്പിക്കുകയും ചെയ്തു .
യഹൂദ ഗോത്രങ്ങൾ
മുഹമ്മദ്‌ നബി മദീനയിലേക്ക് വരുന്നതിനു മുമ്പ് യഹൂദ ഗോത്രങ്ങൾ മദീനയിലെ പ്രമുഖ വിഭാഗമായിരുന്നു.
എ.ഡി രണ്ടാം നൂറ്റാണ്ടിൽ ആണ് മദീനയിൽ യഹൂദസമൂഹം കുടിയേറിയത്.
ഹീബ്രു ഭാഷ സംസാരിക്കുന്ന അബ്റാനികളായിരുന്ന ഇവർ റോമിന്റേയും അശൂറികളുടെയും മർദനങ്ങൾ കാരണം ഹിജാസിലേക്ക് കുടിയേറിയവരാണ്.
മദീനയിലെ പലയിടങ്ങളിലായി അവർ താമസമാക്കി.
പിന്നീട് വേഷത്തിലും ഭാഷയിലും നാഗരികതയിലും അറബ് വത്കരിച്ച ഇവർ വ്യക്തിനാമങ്ങളും ഗോത്രങ്ങളും വരെ അറബീകരിക്കുകയുണ്ടായി.